VZOR FO

**KÚPNA ZMLUVA**

uzatvorená podľa § 588 a nasl. Občianskeho zákonníka

**Predávajúci: Obec Záriečie**

Záriečie č.190, 020 52 Záriečie

Zastúpená starostom: Ing. Jozef Kollár, MBA

IČO: 00 317 926

DIČ: 2020615652

bankové spojenie: Prima banka Slovensko, a.s.

IBAN: SK42 5600 0000 0028 0529 2003

(ďalej len „predávajúci“)

**a**

**Kupujúci: ........................................................** *(meno, priezvisko, rodné priezvisko)*

nar. ......................., r.č. ........................

štátna príslušnosť .....................

trvale bytom ...................................

(ďalej len „kupujúci“)

**uzatvárajú túto**

**kúpnu zmluvu**

**Článok I**

**Predmet zmluvy**

1. Predávajúci je výlučným vlastníkom časti pozemku parcela registra „E“ č. 2262, ostatná pôda o výmere 105 m2 v katastrálnom území Záriečie, zapísanom na liste vlastníctva č. 599 vydanom Okresným úradom Púchov, katastrálny odbor.

2. Predávajúci touto zmluvou predáva kupujúcemu pozemok špecifikovaný v bode 1 tohto článku a kupujúci touto zmluvou kupuje od predávajúceho do svojho výlučného vlastníctva pozemok špecifikovaný v bode 1 tohto článku.

3. Spôsob prevodu vlastníctva nehnuteľného majetku – pozemku špecifikovaného v bode 1 tohto článku schválilo Obecné zastupiteľstvo v Záriečí uznesením č. 9/2022 zo dňa 13.04.2022, ktoré tvorí súčasť tejto zmluvy, a to formou obchodnej verejnej súťaže.

4. Kupujúci zriadi vecné bremeno prechodu a prejazdu pre správcu pozemku parc.č. KN-E 2323 vodná plocha o výmere 220 m2 vedeného na LV č. 1345 k.ú. Záriečie.

**Článok II**

**Kúpna cena**

1. Kúpna cena za pozemok špecifikovaný v článku I bod 1 tejto zmluvy je dohodnutá vo výške **........................................ €,** slovom ........................................

2. Zmluvné strany sa dohodli, že kúpnu cenu podľa bodu 1 tohto článku uhradí kupujúci predávajúcemu pred podaním návrhu na vklad vlastníckeho práva do katastra nehnuteľností v lehote najneskôr do jedného mesiaca od vyhodnotenia obchodnej verejnej súťaže na bankové spojenie predávajúceho: Prima banka Slovensko, a.s., **číslo účtu: SK42 5600 0000 0028 0529 2003, VS: 92022**. Okamihom, keď bude celá kúpna cena pripísaná na účet uvedený predávajúcim, má sa za to, že kúpna cena je uhradená a záväzok kupujúceho je splatený.

3. V prípade, že kupujúci neuhradí kúpnu cenu riadne a včas a ani nedôjde k dohode medzi účastníkmi zmluvy o inej lehote plnenia, je predávajúci oprávnený jednostranne odstúpiť od kúpnej zmluvy a účastníci sú povinní vrátiť si bezodkladne prípadné doterajšie plnenie.

**Článok III**

**Prehlásenia zmluvných strán**

1. Predávajúci prehlasuje, že na prevádzanej nehnuteľnosti špecifikovanej v článku I bod 1 tejto zmluvy neviaznu žiadne dlhy, vecné bremená, záložné práva ani iné právne povinnosti.

2. Kupujúci prehlasuje, že mu je známy stav nehnuteľnosti špecifikovanej v článku I bod 1 tejto zmluvy a v takomto stave nehnuteľnosť od predávajúceho preberá.

**Článok IV**

**Osobitné ustanovenia**

1. Zmluvné strany berú na vedomie a súhlasia s tým, že v tejto zmluve sú uvedené ich osobné údaje.

2. Zmluvné strany sa dohodli, že návrh na vklad vlastníckeho práva do katastra nehnuteľností v prospech kupujúceho na základe tejto zmluvy podá kupujúci na Okresný úrad Púchov, katastrálny odbor, a to do 10 dní po úhrade kúpnej ceny zo strany kupujúceho. Správne poplatky spojené s prevodom nehnuteľnosti hradí kupujúci.

3. Zmluvné strany berú na vedomie, že podpísaním tejto zmluvy sú svojimi zmluvnými prejavmi viazané až do rozhodnutia Okresného úradu Púchov, katastrálny odbor o povolení alebo zamietnutí vkladu vlastníckeho práva do katastra nehnuteľností podľa tejto zmluvy.

4. Zmluvné strany berú na vedomie, že vlastnícke právo k predmetu zmluvy nadobudne kupujúci až vkladom do katastra nehnuteľností a vecno-právne účinky zmluvy vznikajú na základe právoplatného rozhodnutia Okresného úradu Púchov, katastrálny odbor o povolení vkladu vlastníckeho práva do katastra nehnuteľností.

**Článok V**

**Záverečné ustanovenia**

1. Zmluvné strany podpisom tejto zmluvy zároveň potvrdzujú, že právny úkon je urobený v predpísanej forme, prejavy vôle sú hodnoverné, dostatočne zrozumiteľné a ich zmluvná voľnosť nie je ničím obmedzená. Vo veciach neupravených touto zmluvou sa zmluvný vzťah spravuje príslušnými ustanoveniami všeobecne záväzných právnych predpisov.

2. Zmluva nadobúda platnosť dňom jej podpisu zmluvnými stranami a účinnosť dňom nasledujúcim po zverejnení na webovom sídle Obce Záriečie. Vecno-právne účinky zmluvy vznikajú na základe právoplatného rozhodnutia Okresného úradu Púchov, katastrálny odbor o povolení vkladu vlastníckeho práva do katastra nehnuteľností.

3. Zmluva je vyhotovená v šiestich rovnopisoch, dva pre predávajúceho, dva pre kupujúceho a dva pre potreby Okresného úradu Púchov, katastrálny odbor.

4. Zmluvné strany vyhlasujú, že si zmluvu prečítali, jej obsahu porozumeli a na znak toho, že jej obsah zodpovedá ich skutočnej a slobodnej vôli, ju podpísali.

V Záriečí, dňa ....................... V ........................, dňa .......................

**Predávajúci: Kupujúci:**

................................................... ............................................................

**Obec Záriečie .............................................**

**Ing. Jozef Kollár**

starosta obce